বাগডোগরা বিমানবন্দর
বাগডোগরা বিমানবন্দর (আইএটিএ: IXB, আইসিএও: VEBD) হল ভারতের পশ্চিমবঙ্গ রাজ্যের শিলিগুড়ি থেকে ১৬ কিমি দূরে অবস্থিত একটি আন্তর্জাতিক বিমানবন্দর। এটি পশ্চিমবঙ্গের উত্তরবঙ্গ অঞ্চলের যাত্রী পরিবহন করে। বিমানবন্দরটি জলপাইগুরি শহর থেকে ৫০ কিমি ও দার্জিলিং শহর থেকে ৫৮ কিমি দূরে অবস্থিত। বিমানবন্দরটি থেকে কলকাতা, মুম্বাই, দিল্লি, ব্যাঙ্গালোর, চেন্নাই, গুয়াহাটি, প্রভৃতি শহরে বিমান যোগাযোগ রয়েছে। এছাড়া এই বিমানবন্দর থেকে ভুটান(পারো) ও ব্যাংককের সঙ্গে আন্তর্জাতিক রুটে বিমানযোগাযোগ রয়েছে। বিমানবন্দরটি থেকে সিকিম এর রাজধানী গ্যাংটক এ হেলিকপ্টার পরিসেবা প্রদান করা হয়। ২০১৪-২০১৫ সালে বিমানবন্দরটি ১ মিলিয়নের বেশি যাত্রী পরিবহন করেছে।